Βελτίωση της ποιότητας ένταξης των διανομών της ΤΥΥΓ στο ΕΓΣΑ´87 με χρήση μεθόδων πρόγνωσης σφαλμάτων και μαζικές μεταβολές στη χωρική βάση του Κτηματολογίου
Creators: name: Λιάπης, Μιχαήλ Δημητρίου
Publisher: name: Aristotle University of Thessaloniki
Year: 2024
Subjects: Διανομές Υπουργείου Γεωργίας
Κτηματολόγιο
ΕΓΣΑ
Cadastre
Hatt
Datum

description: Η παρούσα διπλωματική εργασία που πραγματεύεται, τη βελτίωση της ποιότητας ένταξης των διανομών της ΤΥΥΓ στο ΕΓΣΑ´87 με τη χρήση μεθόδων πρόγνωσης σφαλμάτων, που ενδεχομένως να έχει ως αποτέλεσμα μαζικές μεταβολές στη χωρική βάση του Κτηματολογίου, διαρθρώνεται ως εξής. Εισαγωγικά, διατυπώνονται πληροφορίες για το Κτηματολόγιο ως σύστημα, τους σχετικούς επιστημονικούς κλάδους που ασχολούνται με αυτό, καθώς επίσης γίνεται αναφορά στις έννοιες του ακινήτου και του γεωτεμαχίου και μια αρχική παρουσίαση του ζητήματος της ένταξης των διανομών της ΤΥΥΓ στο ΕΓΣΑ´87. Στη συνέχεια, παρατίθεται η θεωρητική προσέγγιση του θέματος των διανομών της ΤΥΥΓ ως χαρτογραφικό και ιδιοκτησιακό υπόβαθρο του Κτηματολογίου, ξεκινώντας από την εποχή της κατάρτισης των διανομών της ΤΥΥΓ με τα δεδομένα τα οποία ίσχυαν εκείνη την περίοδο. Ακολούθως, διατυπώνονται λεπτομερώς όλες οι τεχνικές προδιαγραφές που χρησιμοποιήθηκαν για την ένταξη των διανομών της ΤΥΥΓ στο υπόβαθρο του Κτηματολογίου, όπως και κάθε χαρτογραφικού και ιδιοκτησιακού δεδομένου το οποίο προϋπήρχε. Έπειτα, γίνεται αναφορά στη διαχρονική εξέλιξη των γεωδαιτικών συστημάτων αναφοράς και των προβολικών συστημάτων στην Ελλάδα και συγκεκριμένα, στην παλαιά εκδοχή του προηγούμενου Ελληνικού Datum (GR Datum), στη νέα εκδοχή του προηγούμενου Ελληνικού Datum (GR Datum) και στο Ελληνικό Γεωδαιτικό Σύστημα Αναφοράς (ΕΓΣΑ ´87). Στη συνέχεια, παρατίθενται τα προβλήματα ασυμβατότητας μεταξύ των γεωδαιτικών συστημάτων αναφοράς και ακολούθως διατυπώνονται κάποια στοιχεία αποδεκτών αποκλίσεων με βάση τη νομοθεσία γενικά και ειδικά όσον αφορά το Κτηματολόγιο. Περαιτέρω, αναλύονται οι προκύπτουσες δυσκολίες κατά τη σύνταξη τοπογραφικού διαγράμματος ή τοπογραφικής μελέτης ή κτηματογράφησης στις εν λόγω περιοχές όπου υπάρχουν διανομές της ΤΥΥΓ και στη συνέχεια παρουσιάζονται οι διαφορετικές μεθοδολογίες αντιμετώπισής τους, πρόκειται για τέσσερεις μεθόδους που χρησιμοποιούνται ως τεχνικές εξάρτησης, προκειμένου να γίνει η εναλλαγή από το μικρό φύλλο χάρτη 6’x6’ της παλαιάς εκδοχής του GR Datum των διανομών της ΤΥΥΓ προς ΕΓΣΑ ´87. Έπειτα, εφόσον συλλέχθηκαν τα κατάλληλα δεδομένα από τις αρμόδιες υπηρεσίες, εφαρμόστηκαν οι τέσσερεις μέθοδοι εξάρτησης στην περιοχή μελέτης, πραγματοποιήθηκαν οι απαραίτητες συγκρίσεις και διατυπώθηκαν τα σχετικά συμπεράσματα. Στη συνέχεια, πραγματοποιήθηκε σύγκριση της εξαρτημένης επίλυσης της διανομής της ΤΥΥΓ στην περιοχή μελέτης, σε σχέση με τη σύγχρονη ανάρτηση της κτηματογράφησης και διατυπώθηκαν τα απαραίτητα συμπεράσματα. Ακολούθως, αναλύεται ο δυναμικός χαρακτήρας του Κτηματολογίου, καθώς υπάρχει η δυνατότητα για συνεχή ενημέρωση και ενδεχομένως διόρθωση των κτηματολογικών στοιχείων και συγκεκριμένα όσον αφορά τις χωρικές μεταβολές, είτε αυτές αφορούν μεμονωμένες μεταβολές κατόπιν διαπίστωσης σφάλματος ή μεταγενέστερης καταχώρισης εγγραπτέας πράξης, είτε μαζικές μεταβολές που είναι πιθανό να επιφέρουν νέες διοικητικές πράξεις ή προσαρμογή των κτηματολογικών διαγραμμάτων λόγω επαναπροσδιορισμού της θέσης και των ορίων των γεωτεμαχίων ή προσαρμογή συνεπεία εφαρμογής νέων τεχνικών προδιαγραφών. Τέλος, διατυπώνονται τα γενικά συμπεράσματα και οι προτάσεις, που αφορούν το παραπάνω ζήτημα της περιορισμένης ακρίβειας των δεδομένων των διανομών της ΤΥΥΓ, σε σχέση με τα σύγχρονα δεδομένα και την αντιμετώπισή του σε μακροχρόνιο ορίζοντα.
description: The present study entitled: «Enhancement of tailoring the Ministry's of Agriculture Surveying Agency Surveying Layouts to the Hellenic Geodetic Reference System of 1987 (HGRS1987), applying error prediction strategies and extensive changes at the spatial infrustructure of the Hellenic Cadastre». To begin with, the current study provides information about the Cadastre as a system, all the relevant scientific departments, as well as references to the concepts of property and land parcel. Then, the theoretical approach is listed, as well as all the technical specifications used to tailor the Ministry's of Agriculture Surveying Agency Surveying Layouts into the background of the Cadastre. Followingly, reference is made to the evolution of geodetic datums through time and projection systems in Greece and specifically, the old version of the previous Greek Datum (GR Datum), the new version of the previous Greek Datum (GR Datum) and the Hellenic Geodetic Reference System of 1987 (HGRS1987). In addition, the problems of incompatibility between geodetic datums are listed, followed by an analysis of the difficulties that arise during the preparation of a topographic diagram or cadastral survey in these areas of the Ministry's of Agriculture Surveying Agency Surveying Layouts and the four different methods for dealing with them. Additionally, once the appropriate data were collected, four methods were applied in the study area, in order to make the necessary comparisons and then draw the relevant conclusions. Subsequently, the results were compared with the data of the Cadastre. Moreover, follows an analysis of the fact that the Cadastre is an entity that allows modifications, as there is the possibility of continuous updating and various corrections. Finally, general conclusions and proposals are formulated, concerning the above issue of the limited accuracy of the data of the Ministry's of Agriculture Surveying Agency Surveying Layouts and how it can be resolved in the long term.
description: Τα Τμήματα Νομικής, Αγρονόμων και Τοπογράφων Μηχανικών και Δασολογίας και Φυσικού Περιβάλλοντος του ΑΠΘ